МЕТЕОРОЛОГИЧНА ПРОГНОЗА
за 27.11.2025 г.
НИМХ-МОСВ:
През следващото денонощие ще бъде облачно и дъждовно. Значителни валежи от дъжд ще има през нощта в Западна, а през деня и в Централна Южна България, на места ще има и гръмотевична дейност. Почти без валежи ще е на изток. В Дунавската равнина и Западна България вятърът ще е от запад-северозапад, умерен и с него ще нахлува студен въздух, там и температурите ще са почти без дневен ход - между 3° и 7°. В останалата част от страната вятърът ще остане от южната четвърт, умерен и поривист и минималните температури ще са между 7° и 12°, а максималните ще са между 12° и 17°. В София минималната температура ще е около 6, максимална – около 8°.

В планините ще е облачно, а билата ще са в облачния слой. Ще има валежи от дъжд, над около 1800 метра – от сняг, но до вечерта с понижението на температурите границата на снеговалежа в Западна Стара планина ще се понижава. Значителни ще са валежите в Пирин, Огражден, Беласица, южните склонове на Родопите и в района на Централен Балкан. Ще духа силен вятър от южната четвърт. Максималната температура на височина 1200 метра ще е около 7°, на 2000 метра - около 2°.

По Черноморието ще бъде облачно и ветровито, но ще е без валежи. Ще духа умерен и поривист южен вятър. Максималните температури ще бъдат между 17° и 20°. Температурата на морската вода е 15°-16°. Вълнението на морето ще бъде 2-4 бала.

За 27.11.2025 г. НИМХ-МОСВ издава предупреждение за значителни валежи от дъжд както следва: 
- втора степен (оранжев код) за значителни валежи от дъжд с количества от 35 до 65 л/кв.м. в 6 области от страната – Кюстендил, Благоевград, Пазарджик, Смолян, Кърджали и Хасково.
- първа степен (жълт код) за значителни валежи от дъжд с количества от 20 до 30 л/кв.м. в 10 области от страната – София, Софийска, Видин, Монтана, Враца, Перник, Пловдив, Стара Загора, Сливен и Ямбол.
Карта на прогнозираните опасни явления в Р България за 27.11.2025 г.:

Карта на прогнозните количества за 24-часов валеж за 27.11.2025 г.:

Метеорологична прогноза от МЦ на ВВС за 27.11.2025 г.
[image: image3.jpg]



Явления: с прекъсване над цялата страна превалявания от краткотраен дъжд, в западната половина от страната и Южна България временно интензивни и на места придружени от гръмотевици. На 28.11.2025 г. валежите ще продължат през цялото денонощие, с по-голяма интензивност в южната половина от страната. 
Kоличество на валежа: 10-30 л./кв.м; в Югозападна България и южните гранични райони около и над 50-100 л./кв.м; над 2000 м н. в. 10-20 см снежна покривка.
Вятър: от запад-северозапад 3-6 м/с, в Дунавската равнина с пориви до 9 м/с; в източната половина от страната от югоизток-юг 6-9 м/с, с пориви до 12-15 м/с; по планинските била с пориви около и над 20 м/с.
Минимални температури: между 7 и 12 градуса.
Максимални температури: между 8 и 13 градуса, в Източна България между 17 и 19 градуса.
 Явления: на 28.11.2025 г. валежите ще продължат през цялото денонощие, с по-голяма интензивност в южната половина от страната. 
 Kоличество на валежа: 10-30 л./кв.м; в южната половина от страната около и над 50-70 л./кв.м; над 2000 м н. в. 10-20 см снежна покривка.
 Вятър: от източна четвърт 6-9 м/с; в западната част на Дунавската равнина от северозапад 3-6 м/с.
 Минимални температури: между 4 и 9 градуса, в Източна България между 10 и 12 градуса.
 Максимални температури: между 8 и 13 градуса, в Източна България между 15 и 17 градуса.
ХИДРОЛОГИЧНА ПРОГНОЗА

На основа на метеорологичната прогноза, обработената хидрологична информация и моделираните водни количества от НИМХ:

Дунавски басейн: Днес (26.11), в резултат на валежи от следобедните часове, както и през следващите три дни, ще се повишават речните нива в целия басейн. Значителни ще бъдат повишенията през нощта срещу 27.11 във водосборите на реките западно от р. Огоста вкл. В обедните и следобедните часове на 27.11, както и през нощта срещу 28.11, значителни ще са повишенията и в планинските части  от водосборите на реките Вит, Осъм и Янтра. От следобедните часове на 29.11 речните нива ще се понижават, а в резултат на оттичане ще има повишения в долните течения на основните реки.

Източнобеломорски басейн: Днес (26.11) нивата на наблюдаваните реки ще останат без съществени изменения или ще се понижават. През следващите три дни, в резултат на валежи, ще се повишават речните нива в целия басейн. По-значителни ще бъдат повишенията във водосбора на р. Арда, в планинските части от водосбора на р. Марица, както и в старопланинските и средногорските части от водосбора на р. Тунджа. 

Западнобеломорски басейн: Днес (26.11) от вечерните часове, както и през следващите два дни, в резултат на валежи, ще има значителни повишения на речните нива в целия басейн. На 29.11 нивата на реките ще се понижават, а в резултат на оттичане ще има повишения в долните течения на основните реки.

